Brent turidagi neftning bir barreli narxi 2015-yil dekabridan beri birinchi marta 40 dollardan oshdi

Londonning ICE birjasida mayda yetkazib beriladigan Brent turidagi neft fyuchersi 3,5 foizga oshib, bir barreli uchun 40,02 dollarga yetdi. Bu haqda “TASS” xabar bermoqda.

Mazkur turdagi neft bahosi 2015-yil 10-dekabridan beri birinchi marta 40 dollardan ziyod baholanmoqda.
Dunyo bozorlarida neft narxi 20 oydan beri past holatda bo‘lib kelmoqda. Uning bir barreli narxi 30 dollardan pastga ham tushdi, bu esa oxirgi 13 yil mobaynidagi eng past ko‘rsatkich hisoblanadi.